ÅRSBERETNING ÅSBYGDA IL FOTBALLGRUPPA 2019

Årsmøte 9juni 2020

***Styret har i 2019 bestått av følgende:***

**Leder**: Eli Tingstadberget

**Nestleder**: Kaj Morten Teppen

**Sekretær**: Anne Standerholen Dyresen

**Kasserer**: via hovedlaget: Oddveig Anne Sagbakken (har ikke vært med på styremøter i fotballgruppa).

**Styremedlem** / Kioskansvarlig: Steinar Hekne Skansbo

**Lagene i Åsbygda:**

I 2019-sesongen hadde vi 4 lag og ca 60 spillere. På grunn av veldig mange barn på flere av lagene, ble det meldt på totalt 7 lag i seriespill. Alle lagene var i samarbeid med Vallset, og et av lagene var også i samarbeid med Romedal. Åsbygda har hatt det koordinerende ansvaret for alle disse lagene. Lagene har hatt alle sine treninger og kamper i Åsbygda, med unntak av J7, de har kun hatt treninger her. Spillerne har betalt medlemskap til sin moderklubb, men treningsavgift for alle spillerne har blitt betalt til Åsbygda IL.

Treningsavgift for sesongen 2019 har vært på 700kr for de som spiller 3`er fotball, og 1000kr for 5`er fotball.

Det rettes en stor takk til trenere, lagledere og andre for god innsats!

***Samarbeidslag Vallset:***

Åsbygda har hatt 11 spillere med på samarbeidslag i Vallset for de eldre lagene enn 9-åringene. Kamper og treninger har blitt gjennomført hovedsakelig i Vallset. Disse spillerne har betalt medlemskap til Åsbygda IL, og treningsavgift til Vallset IL.

**Styremøter:**

Vi har i 2019 hatt fire referatførte styremøter, og fotballgruppa har vært representert på hovedlagsmøtene. I tillegg har mye kommunikasjon og planlegging/avtaler foregått via egen facebook-gruppe for styret i fotballgruppa.

Det har i tillegg til ÅIL fotballs egne styremøter, vært samarbeidsmøter mellom Åsbygda og Vallset.

Etter sesongslutt ble det gjennomført evalueringssamtaler med trenere og lagledere, samt evalueringsmøte med Vallset og Romedal.

**Dugnader:**

Vi stilte på varetelling på Coop Obs Olrud 1. nyttårsdag.

Det ble gjennomført en vårdugnad på og rundt baneanlegget. Da ble det raket, ryddet kanter, kiosken ble vasket og det ble plukket søppel. I tillegg beiset vi tribune og krakker.

Foreldre har stilt opp som kioskvakter når det har vært hjemmekamper, og gjort en super innsats.

Tore Lersveen har hatt ansvar for gressklipping på bana og rundt ved Klubbhuset gjennom hele sesongen – har gjort en flott jobb!

Tusen takk til alle som har bidratt på dugnader!

**Dommere:**

I 2019 har ikke ÅIL hatt noen egne dommere til disposisjon, og har derfor disponert dommere fra Vallset til hjemmekamper, og det har fungert bra.

**Premieutdeling**

Det ble arrangert felles avslutning/premieutdeling for alle fire lagene i gymsalen på Åsbygda skole. Det ble servert saft, kaffe og kaker, og alle spillerne fikk premie, samt at trenerne fikk blomst og gave som takk for innsatsen. I tillegg hadde vi loddsalg som ga gode penger inn i kassa.

**Diverse:**

Sparebankstiftelsen Hedmark valgte i begynnelsen av 2019 å bevilge to millioner kroner til 3`er-baner rundt omkring i Hedmark fylke. ÅIL søkte om støtte til dette, og vi fikk tildelt et tilskudd til kjøp av en bane. Egenandel som vi måtte betale var 12 760kr. Denne banen har vi hatt stor glede av gjennom hele sesongen.

Fotballgruppa søkte i høst Sullandfondet om midler til støtte av ettermontering av hjul og håndtak på fotballmålene våre. Vi fikk tildelt 10 000kr, og overrekkelse av disse pengene ble gjort under grøtfest på Sulland Hamar i desember. Vi stilte med representanter fra styret og barn i fotballdrakter, noe som vi fikk positiv respons på. Innkjøp av hjul og håndtak vil bli gjort i 2020.

***Valg:***

**Leder**: Eli Tingstadberget på valg 2020

**Nestleder**: Kaj Morten Teppen på valg 2020

**Sekretær**: Anne S. Dyresen på valg 2021

**Styremedlem**/Kioskansvarlig: Steinar Hekne Skansbo på valg 2021.